V-moottori

V-moottori on polttomoottori, jossa sylinterit ovat rinnakkain kahdessa rivissä muodostaen V-asetelman. Rakenteessa on kaksi sylinteririviä, yksi tai kaksi nokka-akselia riviä kohden sekä yksi kampiakseli. Autoissa, työkoneissa ja panssarivaunuissa käytettyjen V-moottoreiden sylinteriluku on yleisimmin neljästä kahdeksaan, joskus kymmenen tai kaksitoista. Laiva- ja voimalaitosmoottoreissa sylintereitä voi olla jopa 24.

Joissain moottoreissa käytetyssä kaksoiskiertokankirakenteessa V-moottorin vastakkaiset kiertokanget on laakeroitu kampiakseliin yhteisestä laakerista.

Historia 
Ensimmäinen V8-moottori rakennettiin vuonna 1903, aiemminkin oli ollut jo V2-moottoreita. Yksi ensimmäisistä V6-moottoreita oli vuoden 1898 ranskalaisessa Mors -autossa, joka osallistui Grand Prix -kisaan. V4-moottoria käytettiin ensimmäisen kerran samana vuonna Morsin 60 hevosvoiman versiossa. V16-moottoria käytettiin ensimmäisen kerran Antoinette VII -lentokoneessa vuonna 1910. Ensimmäinen V16-moottoria käyttänyt auto oli Cadillac Series 452 vuodelta 1930.

Ensimmäinen sarjatuotettu V12-moottori oli Packard Twin Six vuonna 1915.

V10 
V10-moottoria on käytetty mm. Audi R8:ssa ja Lamborghini Huracánissa. Maailman ensimmäinen ja ainoa koskaan valmistettu V10-perämoottori on Mercury Verado 350/400 V10.

Katso myös 
 V2-moottori
 Rivimoottori
 Kaksitahtimoottori
 Nelitahtimoottori
 Bokserimoottori
 R3
 Tähtimoottori
 Wankelmoottori

Lähteet

Aiheesta muualla 

Polttomoottorit